**SVEUČILIŠTE JOSIPA JURJA STROSSMAYERA U OSIJEKU**

**ODJEL ZA MATEMATIKU**

KLASA: 003-06/17-01/04

URBROJ: 2158-60-45-17-02

Osijek, 9. ožujka 2017.

**ZAPISNIK**

s 146. sjednice Vijeća Odjela (12. sjednice Vijeća Odjela u akademskoj 2016./2017. godini) održane 8. ožujka 2017. u 12,00 sati u dvorani broj 2 Odjela za matematiku, Trg Ljudevita Gaja 6, Osijek.

**Nazočni članovi (25):**

Prof. dr. sc. Dragan Jukić, prof. dr. sc. Ninoslav Truhar, prof. dr. sc. Mirta Benšić, prof. dr. sc. Kristian Sabo, izv. prof. dr. sc. Krešimir Burazin, izv. prof. dr. sc. Ivan Matić, izv. prof. dr. sc. Domagoj Matijević, izv. prof. dr. sc. Mihaela Ribičić Penava, izv. prof. dr. sc. Nenad Šuvak, doc. dr. sc. Danijel Grahovac, doc. dr. sc. Dragana Jankov Maširević, doc. dr. sc. Slobodan Jelić, doc. dr. sc. Mirela Jukić Bokun, doc. dr. sc. Ljerka Jukić Matić, doc. dr. sc. Snježana Majstorović, doc. dr. sc. Ivana Kuzmanović, doc. dr. sc. Darija Marković, doc. dr. sc. Tomislav Marošević, doc. dr. sc. Ivan Soldo, doc. dr. sc. Domagoj Ševerdija, predstavnici suradnika: Jelena Jankov i Ivan Papić, predstavnici studenata: Toni Milas i Patrik Nikić te predstavnik ostalih zaposlenika: Goran Marković.

**Ispričani članovi (7)**

Prof. dr. sc. Rudolf Scitovski, prof. dr. sc. Antoaneta Klobučar, izv. prof. dr. sc. Zdenka Kolar-Begović, izv. prof. dr. sc. Zoran Tomljanović, predstavnik nastavnika: dr. sc. Josip Cvenić i predstavnice studenata: Dolores Begović i Nera Keglević.

**Ostali nazočni (12):**

Dr. sc. Ljiljana Primorac Gajčić, dr. sc. Marija Miloloža Pandur, Luka Borozan, Anja Corn, Ivana Crnjac, Rebeka Čorić, Mateja Đumić, Matej Kroflin, Una Radojičić, Katarina Vincetić, Vlado Fotak i Marija Sabo.

Pročelnica Odjela, prof. dr. sc. Mirta Benšić, pozdravila je prisutne, konstatirala da je prisutan dovoljan broj članova Vijeća kako bi se mogle donositi valjane Odluke, te predložila

**DNEVNI RED:**

1. Usvajanje zapisnika s 145. sjednice Vijeća Odjela od 22. veljače 2017. godine
2. Dodjela pohvala studentima za uspješnost u studiranju i izvannastavne aktivnosti po godinama studija u akademskoj 2016./2017. godini
3. Izbor jednog zaposlenika/zaposlenice na radnom mjestu I. vrste u suradničkom zvanju asistenta i suradničkom radnom mjestu asistenta iz znanstvenog područja prirodnih znanosti, znanstvenog polja matematika na određeno vrijeme u punom radnom vremenu na Odjelu za matematiku
4. Prijedlog člana Sveučilišnog vijeća za prirodne znanosti
5. Donošenje Strategije znanstvenoistraživačke djelatnosti 2017. – 2022.
6. Razno.

Dnevni red je jednoglasno usvojen.

**AD 1.**

*Usvajanje zapisnika s 145. sjednice Vijeća Odjela od 22. veljače 2017. godine*

Vijeće Odjela jednoglasno je donijelo sljedeću

**ODLUKU**

**Usvaja se zapisnik s 145. sjednice Vijeća Odjela od 22. veljače 2017. godine.**

**AD 2.**

*Dodjela pohvala studentima za uspješnost u studiranju i izvannastavne aktivnosti po godinama studija u akademskoj 2016./2017. godini*

Studenti predloženi za pohvalu za uspješnost u studiranju i izvannastavne aktivnosti po godinama studija moraju ispunjavati sljedeće uvjete:

- položeni svi ispiti s prethodne godine studija

- prosjek ocjena najmanje 4,5 za sve položene ispite iz prethodnog perioda studiranja na Odjelu za matematiku

- biti uspješni u izvannastavnim aktivnostima koje doprinose ugledu Odjela za matematiku (objavljeni znanstveni radovi, izlaganja na znanstvenim skupovima, sudjelovanje na međunarodnim studentskim natjecanjima iz matematike ili računarstva, sudjelovanje u aktivnostima popularizacije matematike ili računarstva i sl.)

-nisu ponavljali niti jednu godinu studija.

Odluku o dodjeli pohvala za uspješnost u studiranju i izvananstavne aktivnosti po godinama studija donosi Vijeće Odjela svake akademske godine, a temeljem prijedloga Povjerenstva za dodjelu pohvala studentima Odjela za matematiku.

Pohvala za uspješnost u studiranju i izvannastavne aktivnosti po godinama studija sastoji se od PISANE PLAKETE.

Odlukom Vijeće Odjela za matematiku o dodjeli pohvala za uspješnost u studiranju i izvannastavne aktivnosti po godinama studija u akademskoj 2016./2017. godini na Odjelu za matematiku u sastavu Sveučilišta Josipa Jurja Strossmayera u Osijeku od 22. veljače 2017. pohvala za uspješnost u studiranju i izvannastavne aktivnosti po godinama studija uručene su sljedećim studentima:

• dvije (2) pohvale studentima preddiplomskog sveučilišnog studija Matematike

**1. Patrick Nikić**, student je 3. godine preddiplomskog sveučilišnog studija Matematike. Položio je sve ispite s prethodne godine studija s prosjekom ocjena 5,0 i ukupno ostvarenih 60 ECTS bodova u prethodnoj godini studija. Patrik Nikić osvojio je 169. mjesto na IEEEXtreme, 24-satnom natjecanju iz računarstva održanom 22. listopada 2016., BIOS, Osijek te 56. mjesto na Srednjoeuropskom studentskom ACM natjecanju CERC 2016 održanom od 18.-20. studenoga 2016. na FER-u u Zagrebu. Također je sudjelovao u Natjecanju timova studenata informatičara hrvatskih sveučilišta održanom na Odjelu za matematiku u Osijeku 23. listopada 2016. Na Sveučilišnom prvenstvu u šahu u akad. 2014./2015. osvojio je 1. mjesto, a u akad. 2015./2016. osvojio je 2. mjesto. Istih godina sudjelovao je i na Državnom prvenstvu u šahu koje se održavalo u Poreču. Patrik Nikić voditelj je šahovske sekcije Odjela za matematiku. U akad. 2016./2017. godini držao je demonstrature iz kolegija Uvod u strukture podataka i algoritme.

**2. Matej Kroflin**, student je 2. godine preddiplomskog sveučilišnog studija Matematike. Položio je sve ispite s prethodne godine studija s prosjekom ocjena 4,9 i ukupno ostvarenih 60 ECTS bodova u prethodnoj godini studija. Matej Kroflin osvojio je 169. mjesto na IEEEXtreme, 24-satnom natjecanju iz računarstva održanom 22. listopada 2016., BIOS, Osijek te 56. mjesto na Srednjoeuropskom studentskom ACM natjecanju CERC 2016 održanom od 18.-20. studenoga 2016. na FER-u u Zagrebu.

• jedna (1) pohvala studentima integriranog preddiplomskog i diplomskog sveučilišnog nastavničkog studija Matematike i informatike

**Anja Corn**, studentica je 5. godine integriranog preddiplomskog i diplomskog sveučilišnog nastavničkog studija Matematike i informatike. Položila je sve ispite s prethodne godine studija s prosjekom ocjena 4,9 i ukupno ostvarila 62 ECTS boda u prethodnoj godini studija. Ove i nekoliko prethodnih akademskih godina Anja Corn demonstratorica je na kolegijima Integralni račun te Diferencijalni račun. Sudjelovala je u održavanju Matematičkih priprema za natjecanja učenicima srednjih škola tijekom akademske 2014./2015. i 2016./2017. godine. Sudjelovala je i u 2 radionice za stručno usavršavanje profesora osnovnih i srednjih škola. Prva je održana u veljači 2016. godine u Elektrotehničkoj školi zajedno s doc. dr. sc. Ljerkom Jukić Matić i studentima Ivanom Širićem i Marinom Lukanović. Druga je održana u OŠ Mladost, 29. studenoga 2016. zajedno sa studentima Ivanom Širićem i Marinom Lukanović.

• dvije (2) pohvale studentima diplomskog sveučilišnog studija Matematike, smjer Financijska matematika i statistika

**1. Una Radojičić**, studentica je 2. godine diplomskog sveučilišnog studija matematike, smjera Financijska matematika i statistika. Položila je sve ispite s prethodne godine studija s prosjekom ocjena 5,0 i ukupno ostvarila 61 ECTS bod u prethodnoj godini studija. Una Radojičić sudjelovala je na IEEEXtreme, 24-satnom natjecanju iz računarstva u 2013., 2014. i 2015. godini. Također je sudjelovala na međunarodnom studentskom matematičkom natjecanju IMC 2015. godine, te međunarodnom studentskom natjecanju Vojtěch Jarník koje se održalo u Ostravi u Češkoj od 6. do 10. travnja 2016. Tijekom 2016. godine pohađala je Scuola Matematica Interuniversitaria u Perugia, Italija od 1.8.2016.-2.9.2016. i položila tečajeve: Matematička statistika i Parcijalne diferencijalne jednadžbe. Od 17.6. -23.6.2016. pohađala je DAAD Intensive Course in Approximation Theory and Applications, Sozopol u Bugarskoj. Prihvaćen joj je za objavljivanje stručni članak u Osječkom matematičkom listu „Uvod u varijacijski račun i njegovu povijest“ u koautorstvu s izv. prof. dr. sc. Krešimirom Burazinom. Sudjelovala je u pripremama za natjecanje učenika srednjih škola u ak. 2014./2015. i 2015./2016. godini. U okviru PRIMATIJADE 2015. održala je prezentaciju na temu „Motivacijski problemi i osnove varijacijskog računa“. Una Radojičić je prethodnih akademskih godina bila demonstratorica na kolegijima: Grafovi, Algebra, Obične diferencijalne jednadžbe, Kompleksna analiza, Funkcije više varijabli i Linearna algebra II.

**2. Toni Milas**, student je 2. godine diplomskog sveučilišnog studija matematike, smjera Financijska matematika i statistika. Položio je sve ispite s prethodne godine studija s prosjekom ocjena 5,0 i ukupno ostvario 60 ECTS bodova u prethodnoj godini studija. Toni Milas sudjelovao je na IEEEXtreme, 24-satnom natjecanju iz računarstva u 2013., 2014. i 2015. godini. Također je sudjelovao na međunarodnom studentskom matematičkom natjecanju IMC 2015. godine, te međunarodnom studentskom natjecanju Vojtěch Jarník koje se održalo u Ostravi u Češkoj od 6. do 10. travnja 2016. Tijekom 2016. godine pohađao je Scuola Matematica Interuniversitaria u Perugia, Italija od 1.8.2016. do 2.9.2016. i položio kolegije: Matematička statistika i Parcijalne diferencijalne jednadžbe. Od 17.6. do 23.6.2016. pohađao je DAAD Intensive Course in Approximation Theory and Applications, Sozopol u Bugarskoj. U okviru 22. Zimske škole matematike održao je predavanje „Diofantske jednadžbe“, a u okviru 23. Zimske škole matematike predavanje „Teorem beskonačno majmuna“. Održao je i radionicu pod nazivom „Umjetnost fraktala“ s izv. prof. dr. sc. Mihaelom Ribičić Penava na Festivalu znanosti 2016. Na PRIMATIJADI 2016. održao je predavanje „Travelling Salesman Problem“. Sudjelovao je u pripremama srednjoškolaca za matematička natjecanja u ak. 2015./2016. god. Toni Milas je prethodnih akademskih godina bio demonstrator na nizu kolegija: Elementarna matematika I i II, Numerička linearna algebra, Uvod u vjerojatnost i statistiku, Vektorski prostori, Vektorski i unitarni prostori i Linearna algebra I. Toni Milas je član: Studentskog zbora Sveučilišta J. J. Strossmayera u Osijeku, Odbora za nastavu i studente Studentskog zbora Sveučilišta te Povjerenstva za nastavu i studente Odjela za matematiku. Toni Milas izabran je za predsjednika Studentskog zbora Odjela za matematiku.

**AD 3.**

*Izbor jednog zaposlenika/zaposlenice na radnom mjestu I. vrste u suradničkom zvanju asistenta i suradničkom radnom mjestu asistenta iz znanstvenog područja prirodnih znanosti, znanstvenog polja matematika na određeno vrijeme u punom radnom vremenu na Odjelu za matematiku*

Na temelju suglasnosti Sveučilišta Josipa Jurja Strossmayera u Osijeku od 22. srpnja 2016. godine (KLASA: 112-02/16-02/1, URBROJ: 2158-60-01-16-69), Vijeće je 7. prosinca 2016. godine donijelo Odluku o raspisivanju Natječaja za izbor jednog zaposlenika/zaposlenice na radnom mjestu I. vrste u suradničkom zvanju asistenta i suradničkom radnom mjestu asistenta iz znanstvenog područja Prirodnih znanosti, znanstvenog polja matematika. Navedeni Natječaj objavljen je 14. prosinca 2016. godine u "Narodnim novinama", "Večernjem listu", Internet stranici Sveučilišta Josipa Jurja Strossmayera u Osijeku i Odjela za matematiku te na oglasnim mjestima/mrežnim stranicama Hrvatskog zavoda za zapošljavanje, Regionalni ured Osijek i na službenom internetskom portalu za radna mjesta Europskog istraživačkog prostora. Rok za prijavu na Natječaj je bio trideset (30) dana odnosno zaključno s 13. siječnja 2017. godine.

Prijavu na natječaj u otvorenom roku podnijelo je troje (3) pristupnika: Branimir Stojanović, Katarina Vincetić i Marina Pemper.

Stručno povjerenstvo imenovano Odlukom Vijeća od 7. prosinca 2016. godine u sastavu: izv. prof. dr. sc. Krešimir Burazin, izvanredni profesor i zamjenik pročelnika za nastavu i studente Odjela za matematiku, predsjednik i članovi: prof. dr. sc. Ninoslav Truhar,redoviti profesor u trajnom zvanju i zamjenik pročelnika za znanstvenoistraživačku djelatnost Odjela za matematiku i doc. dr. sc. Ljerka Jukić Matić, docentica Odjela za matematiku (u daljnem tekstu. Stručno povjerenstvo) dostavilo je 10. veljače 2017. godine sljedeće

Izvješće

**“SVEUČILIŠTE JOSIPA JURJA STROSSMAYERA U OSIJEKU**

**ODJEL ZA MATEMATIKU**

KLASA: 602-04/17-04/01

URBROJ: 2158-60-41-17-06

Osijek, 10. veljače 2017.

**STRUČNO POVJERENSTVO ZA IZBOR SURADNIKA**

* **Izv. prof. dr. sc. Krešimir Burazin, izvanredni profesor i zamjenik pročelnika za nastavu i studente Odjela za matematiku Sveučilišta Josipa Jurja Strossmayera u Osijeku, predsjednik Povjerenstva**
* **Prof. dr. sc. Ninoslav Truhar, redoviti profesor u trajnom zvanju i zamjenik pročelnika za znanstvenoistraživačku djelatnost Odjela za matematiku Sveučilišta Josipa Jurja Strossmayera u Osijeku, član**
* **Doc. dr. sc. Ljerka Jukić Matić, docentica Odjela za matematiku Sveučilišta Josipa Jurja Strossmayera u Osijeku, član**

**VIJEĆU ODJELA ZA MATEMATIKU**

Na temelju članka 41. stavaka 6. i 7. Pravilnika o provedbi postupka izbora/reizbora u zvanja i na odgovarajuća radna mjesta Sveučilišta Josipa Jurja Strossmayera u Osijeku, Odlukom Vijeća Odjela za matematiku (u daljnjem tekstu: Vijeće Odjela) od 7. prosinca 2016. godine (KLASA: 112-01/16-01/78, URBROJ: 2158-60-45-16-01) imenovano je Stručno povjerenstvo za izbor jednog zaposlenika/zaposlenice na radnom mjestu I. vrste u suradničkom zvanju asistenta i suradničkom radnom mjestu asistenta iz znanstvenog područja Prirodnih znanosti, znanstvenog polja matematika na određeno vrijeme u punom radnom vremenu na Sveučilištu Josipa Jurja Strossmayera u Osijeku-Odjel za matematiku (u daljnjem tekstu: Stručno povjerenstvo) u sastavu: izv. prof. dr. sc. Krešimir Burazin, izvanredni profesor i zamjenik pročelnika za nastavu i studente Odjela za matematiku Sveučilišta Josipa Jurja Strossmayera u Osijeku, predsjednik Povjerenstva i članovi: prof. dr. sc. Ninoslav Truhar, redoviti profesor u trajnom zvanju i zamjenik pročelnika za znanstvenoistraživačku djelatnost Odjela za matematiku Sveučilišta Josipa Jurja Strossmayera u Osijeku i doc. dr. sc. Ljerka Jukić Matić, docentica Odjela za matematiku Sveučilišta Josipa Jurja Strossmayera u Osijeku.

Na temelju članka 41. stavka 8. Pravilnika o provedbi postupka izbora/reizbora u zvanja i na odgovarajuća radna mjesta Sveučilišta Josipa Jurja Strossmayera u Osijeku, Stručno povjerenstvo podnosi Vijeću Odjela sljedeće

**IZVJEŠĆE**

**Stručnog povjerenstva za izbor jednog zaposlenika/zaposlenice**

**na radnom mjestu I. vrste u suradničkom zvanju asistenta i suradničkom radnom mjestu asistenta iz znanstvenog područja Prirodnih znanosti, znanstvenog polja matematika**

**na Sveučilištu Josipa Jurja Strossmayera u Osijeku – Odjel za matematiku**

**16. siječnja 2017. godine**

Stručno povjerenstvo održalo je u ponedjeljak 16. siječnja 2017. godine na Odjelu za matematiku u sastavu Sveučilišta Josipa Jurja Strossmayera u Osijeku sjednicu Stručnog povjerenstva s početkom u 9,00 sati. Na početku sjednice utvrđeno je da su sjednici nazočni predsjednik i članovi Stručnog povjerenstva imenovani Odlukom Vijeća Odjela od 7. prosinca 2016. godine. Stručno povjerenstvo je dogovorilo provedbu postupka, način rada te u skladu s člankom 41. stavcima 2. i 3. Pravilnika o provedbi postupka izbora/reizbora u zvanja i na odgovarajuća radna mjesta Sveučilišta Josipa Jurja Strossmayera u Osijeku utvrdilo sljedeći:

**Tijek provođenja postupka**

**izbora jednog zaposlenika/zaposlenice na radnom mjestu I. vrste**

**u suradničkom zvanju asistenta i suradničkom radnom mjestu asistenta**

**iz znanstvenog područja Prirodnih znanosti, znanstvenog polja matematika**

**na Sveučilištu Josipa Jurja Strossmayera u Osijeku – Odjel za matematiku**

1. **I. razina odabira pristupnika - pregled podnesene dokumentacije pristupnika na Natječaj za izbor jednog zaposlenika/zaposlenice** **na radnom mjestu I. vrste u suradničkom zvanju asistenta i suradničkom radnom mjestu asistenta iz znanstvenog područja Prirodnih znanosti, znanstvenog polja matematika na Sveučilištu Josipa Jurja Strossmayera u Osijeku-Odjel za matematiku i utvrđivanje pristupnika koji ispunjavaju uvjete za provjeru motivacije**
2. **II. razina odabira pristupnika - provjera motivacije pristupnika prijavljenih na Natječaj za izbor jednog zaposlenika/zaposlenice na radnom mjestu I. vrste u suradničkom zvanju asistenta i suradničkom radnom mjestu asistenta iz znanstvenog područja Prirodnih znanosti, znanstvenog polja matematika na Sveučilištu Josipa Jurja Strossmayera u Osijeku-Odjel za matematiku koji ispunjavaju uvjete za provjeru motivacije pred Stručnim povjerenstvom**
3. **Konačni odabir pristupnika i prijedlog Stručnog povjerenstva Vijeću Odjela za izbor jednog zaposlenika/zaposlenice na radnom mjestu I. vrste u suradničkom zvanju asistenta i suradničkom radnom mjestu asistenta iz znanstvenog područja Prirodnih znanosti, znanstvenog polja matematika na Sveučilištu Josipa Jurja Strossmayera u Osijeku-Odjel za matematiku**

Nakon toga Stručno povjerenstvo, u skladu s člankom 41. stavkom 4. Pravilnika o provedbi postupka izbora/reizbora u zvanja i na odgovarajuća radna mjesta Sveučilišta Josipa Jurja Strossmayera u Osijeku, utvrdilo je način bodovanja I. i II. razine odabira pristupnika kako slijedi:

* S obzirom na **prosjek ocjena** postignutih tijekom studija - pristupnik može postići **maksimalno 40 bodova**
* **Motivacija pristupnika na razgovoru i spremnost za suradnju -** pristupnik se ocjenjuje bodovima od 0 do **maksimalno 30 bodova**, uzimajući u obzir sljedeće: *pristupnik se jasno i dobro izražava, posjeduje dobre komunikacijske vještine, pokazuje pozitivan govor tijela, ostavlja pozitivan dojam s osobnom pojavom i stavom te pokazuje spremnost za suradnju.*
* **Stručna i znanstvena postignuća -** pristupnik se ocjenjuje bodovima od 0 do **maksimalno 30 bodova**, uzimajući u obzir sljedeće: *pristupnik ima objavljene znanstvene ili stručne radove, dodatno obrazovanje u području budućeg istraživanja i nastavnog rada.*

**Maksimalno se može postići 100 bodova.**

**I. RAZINA ODABIRA PRISTUPNIKA**

1. **Opći podatci o raspisanom natječaju**

* Na temelju suglasnosti Sveučilišta Josipa Jurja Strossmayera u Osijeku od 22. srpnja 2016. godine (KLASA: 112-02/16-02/1, URBROJ: 2158-60-01-16-69) za raspisivanje javnog natječaja i provedbu postupka izbora jednog zaposlenika/zaposlenice na radnom mjestu I. vrste u suradničkom zvanju asistenta i suradničkom radnom mjestu asistenta iz znanstvenog područja Prirodnih znanosti, znanstvenog polja matematika na određeno vrijeme u punom radnom vremenu na Odjelu za matematiku u sastavu Sveučilišta Josipa Jurja Strossmayera u Osijeku, Vijeće Odjela na 141. sjednici (7. sjednici u akademskoj 2016./2017. godini) održanoj **7. prosinca 2016. godine** donijelo je **Odluku o raspisivanju javnog natječaja** (KLASA: 112-01/16-01/78, URBROJ: 2158-60-45-16-01) za izbor jednog zaposlenika/zaposlenice na radnom mjestu I. vrste u suradničkom zvanju asistenta i suradničkom radnom mjestu asistenta iz znanstvenog područja Prirodnih znanosti, znanstvenog polja matematika na određeno vrijeme u punom radnom vremenu na Sveučilištu Josipa Jurja Strossmayera u Osijeku-Odjel za matematiku.
* **Natječaj je objavljen 14. prosinca 2016. godine** u "Narodnim novinama", "Večernjem listu", na Internet stranici Sveučilišta Josipa Jurja Strossmayera u Osijeku i Odjela za matematiku, na službenom internetskom portalu za radna mjesta Europskog istraživačkog prostora te na oglasnim mjestima/mrežnim stranicama Zavoda za zapošljavanje, Regionalni ured Osijek.
* **Natječaj je zaključen 13. siječnja 2017. godine.**
* Prijavu na Natječaj u otvorenom roku podnijelo je **troje (3) pristupnika** kako slijedi:

1. **Branimir Stojanović**,magistar matematike, iz Gradišta, Braće Radića 27
2. **Katarina Vincetić**,magistra edukacije matematike i informatike, iz Tenje, Osječka 19 B
3. **Marina Pemper**,diplomirani inženjer elektrotehnike, iz Osijeka, Vukovarska 192.

* U Natječaju je navedeno da su pristupnici Natječaja obvezni uz prijavu priložiti dokumentaciju prema Obrascu br. 4. - Prijava na natječaj za izbor u suradničko zvanje asistenta i suradničko radno mjesto asistenta, i to kako slijedi: životopis, preslika diplome o završenom diplomskom sveučilišnom studiju, prijepis ocjena odnosno dopunska isprava o studiju, potvrda o upisanom poslijediplomskom sveučilišnom studiju (ukoliko je pristupnik upisan na poslijediplomski sveučilišni studij). Imenovano Stručno povjerenstvo je razmatrajući prijave **utvrdilo da je Natječajna dokumentacija sve troje pristupnika Natječaja kompletna.**

|  |  |  |  |
| --- | --- | --- | --- |
| **Red. broj** | **Pristupnici** | **Datum prijave** | **Dokumentacija** |
|  | **Branimir Stojanović**, mag. math. | 09. 01.  2017. | životopis, potvrda o završenom diplomskom sveučilišnom studiju Teorijska matematika, prijepis ocjena, potvrda o upisanom poslijediplomskom sveučilišnom studiju Matematike od 15. veljače 2016. godine |
|  | **Katarina Vincetić**,mag. educ. math. et inf. | 09. 01.  2017. | životopis, preslika diplome o završenom integriranom preddiplomskom i diplomskom sveučilišnom nastavničkom studiju Matematike i informatike, prijepis ocjena i preslika dopunske isprave o studiju, preslika potvrde o upisanom poslijediplomskom sveučilišnom studiju Matematike od 23. prosinca 2016. godine |
|  | **Marina Pemper**,  dipl. ing. el. | 12. 01.  2017. | životopis, preslika diplome o završenom sveučilišnom dodiplomskom studiju Elektrotehnike, smjer Računarstvo i komunikacije, prijepis ocjena |

1. **Biografski podaci o pristupnicima koji su podnijeli prijavu na Natječaj**

* Pristupnik **Branimir Stojanović**,rođen 14. studenoga 1991. godine u Županji, završio je 25. rujna 2015. godine diplomski sveučilišni studij Teorijska matematika na Prirodoslovno-matematičkom fakultetu Sveučilišta u Zagrebu i stekao akademski naziv **magistar matematike** (mag. math.). Navedeni studij pristupnik je završio s prosječnom ocjenom **3,913.** Radio je ukupno dva mjeseca u zamjenu za odsutne zaposlenike uOŠ „A. G. Matoša“ u Vinkovcima i OŠ „Ivana Filipović“ u Račinovcima.Od 4. travnja 2016. godine je polaznik stručnog osposobljavanja za rad bez zasnivanja radnog odnosa u OŠ „Ivana Filipović“ u Račinovcima. Akademske 2015./2016. godine pristupnik Branimir Stojanović, magistar matematike, upisan je u prvu godinu Zajedničkog sveučilišnog poslijediplomskog doktorskog studija matematike na Matematičkom odsjeku Prirodoslovno-matematičkog fakulteta Sveučilišta u Zagrebu. Koristi se osnovama engleskog i njemačkog jezika. U slobodno vrijeme igra nogomet i šah, svira tamburu i volontira.
* Pristupnica **Katarina Vincetić**,rođena 19. rujna 1990. godine u Vinkovcima, završila je 3. srpnja 2015. godine integrirani preddiplomski i diplomski sveučilišni nastavnički studij Matematika i informatika na Odjelu za matematiku Sveučilišta Josipa Jurja Strossmayera u Osijeku i stekla akademski naziv **magistra edukacije matematike i informatike** (mag. educ. math. et inf.). Navedeni studij pristupnica je završila s prosječnom ocjenom **4,44.** Odlukom Vijeća Odjela za matematiku od 21. listopada 2015. godine izabrana je u suradničko zvanje i na radno mjesto asistenta iz znanstvenog područja Prirodnih znanosti, znanstvenog polja matematika na Sveučilištu Josipa Jurja Strossmayera u Osijeku-Odjel za matematiku, na vrijeme do povratka asistentice Ljiljane Primorac Gajčić s bolovanja. U razdoblju od26. listopada 2015. godine do 25. srpnja 2016. godine bila je zaposlena na Odjelu za matematiku za zamjenu za asistenticu Ljiljanu Primorac Gajčić. Odlukom Vijeća Odjela za matematiku od 14. listopada 2016. godine izabrana je u suradničko zvanje i suradničko radno mjesto asistenta iz znanstvenog područja Prirodnih znanosti, znanstvenog polja matematika na Sveučilištu Josipa Jurja Strossmayera u Osijeku-Odjel za matematiku, na vrijeme do povratka poslijedoktorandice dr. sc. Suzane Miodragović s bolovanja. Trenutno je zaposlena na Odjelu za matematiku za zamjenu za poslijedoktorandicu dr. sc. Suzanu Miodragović. Koautor je stručnog rada *Cjelobrojne funkcijske jednadžbe* prihvaćenogzaobjavljivanje u stručnom časopisu Matematičko-fizički list (2016)*.* Samostalni je korisnik engleskog jezika, a početnik u razumijevanju, govoru i pisanju njemačkog jezika.
* Pristupnica **Marina Pemper**,rođena 9. srpnja 1983. godine u Osijeku, završila je 23. veljače 2015. godine sveučilišni dodiplomski studij Elektrotehnike, smjer Računarstvo i komunikacije, na Elektrotehničkom fakultetu Osijek. Navedeni studij pristupnica je završila s prosječnom ocjenom **2,52.**

**Stručno povjerenstvo je utvrdilo da pristupnica Marina Pemper, diplomirani inženjer elektrotehnike, ne ispunjava uvjete Natječaja jer nije završila odgovarajući diplomski sveučilišni studij te ju je isključilo iz daljnje provedbe Natječajnog postupka.**

1. **Uspješnost pristupnika tijekom studija**

* Pristupnik **Branimir Stojanović**, magistar matematike, iz reda je najuspješnijih studenata tijekom studija s obzirom da je diplomski sveučilišni studij Teorijska matematika na Prirodoslovno-matematičkom fakultetu Sveučilišta u Zagrebu **završio s prosječnom ocjenom 3,913.**
* Pristupnica **Katarina Vincetić**, magistra edukacije matematike i informatike, iz reda je najuspješnijih studenata tijekom studija s obzirom da je integrirani preddiplomski i diplomski sveučilišni nastavnički studij Matematika i informatika na Odjelu za matematiku u sastavu Sveučilišta Josipa Jurja Strossmayera u Osijeku **završila s prosječnom ocjenom** **4,44.**

**Stručno povjerenstvo je utvrdilo da pristupnici Branimir Stojanović, magistar matematike i Katarina Vincetić, magistra edukacije matematike i informatike, ispunjavaju uvjete Natječaja jer su završili odgovarajući diplomski sveučilišni studij među najuspješnijim studentima** te zaključilo da se pisanom obavijesti pozovu pristupnici 8. veljače 2017. godine kako bi se pred Stručnim povjerenstvom provela II. razina odabira pristupnika, odnosno izvršila provjera motivacije pristupnika pred Stručnim povjerenstvom.

**8. veljače 2017. godine**

**II. RAZINA ODABIRA PRISTUPNIKA**

8. veljače 2017. godine u Uredu pročelnika na Odjelu za matematiku u sastavu Sveučilišta Josipa Jurja Strossmayera u Osijeku, Trg Ljudevita Gaja 6, počevši u 12,00 sati do zaključno 12,30 sati pred Stručnim povjerenstvom održana je II. razina odabira pristupnika prijavljenih na Natječaj.

Stručno povjerenstvo je u razgovoru s pristupnicima utvrđivalo interese, spremnost za suradnju, profesionalne ciljeve te stručna i znanstvena postignuća. Pristupnicima su postavljena pitanja kako slijedi:

1. Zašto ste se odlučili javiti na natječaj?
2. Kada ste shvatili da želite biti sveučilišni nastavnik?
3. Gdje se vidite za 5 godina?
4. Što Vas privlači u znanstveno-istraživačkom radu?
5. Što Vas odbija u znanstveno-istraživačkom radu?
6. Što Vas plaši vezano za ovaj posao?
7. Koje područje matematike Vas najviše privlači?
8. Što po Vašem mišljenju posjedujete kako bi mogli ispuniti pretpostavljene zadatke, prije svega u okviru znanosti (doktorat odnosno znanstveni doprinos) te nastavne zadatke?
9. Kakav je Vaš stav prema učenju jednog ili više programskih jezika te koje programske pakete znate?

Prema prethodno utvrđenom načinu bodovanja, Stručno povjerenstvo je utvrdilo ukupni broj bodova pristupnika kako slijedi:

|  |  |  |  |  |
| --- | --- | --- | --- | --- |
| **Pristupnici** | **Prosjek ocjena**  *(max. 40 bodova)* | **Motivacija pristupnika i**  **spremnost za suradnju**  *(max. 30 bodova)* | **Stručna i znanstvena postignuća**  *(max. 30 bodova)* | **Ukupno**  *(max. 100 bodova)* |
| 1. **Branimir Stojanović**, mag. math. | **31** | **30** | **0** | **61** |
| 1. **Katarina Vincetić**,mag. educ. math. et inf. | **34** | **30** | **15** | **79** |

Na temelju pregleda ukupnog broja bodova u I. i II. razini odabira pristupnika, Stručno povjerenstvo je utvrdilo listu reda prvenstva (rang listu) pristupnika.

**Rang lista pristupnika prema ukupnom**

**broju bodova ostvarenih u I. i II. razini**

|  |  |  |
| --- | --- | --- |
| **Redni broj** | **Ime i prezime**  **pristupnika/pristupnice** | **Ostvareni bodovi** |
|  | | |
|  | **Katarina Vincetić**, **mag. educ. math. et inf.** | **79** |
|  | **Branimir Stojanović, mag. math.** | **61** |

**MIŠLJENJE I PRIJEDLOG STRUČNOG POVJERENSTVA**

Stručno povjerenstvo utvrđuje da je pristupnica Katarina Vincetić, magistra edukacije matematike i informatike, **završila odgovarajući diplomski sveučilišni studij među najuspješnijim studentima te da je u I. i II. razini odabira pristupnika ostvarila 79 bodova od maksimalno mogućih 100 bodova** i time udovoljava svim uvjetima u skladu s člankom 97. Zakona o znanstvenoj djelatnosti i visokom obrazovanju („Narodne novine“ br. 123/03., 198/03., 105/04., 174/04., 2/07.-Odluka USRH, 46/07., 63/11., 94/13., 139/13. i Odluka USRH 101/14. i 60/15.), člankom 205. Statuta Sveučilišta Josipa Jurja Strossmayera u Osijeku, člankom 66. Pravilnika Odjela za matematiku Sveučilišta Josipa Jurja Strossmayera u Osijeku i člankom 41. stavkom 1. Pravilnika o provedbi postupka izbora/reizbora u zvanja i na odgovarajuća radna mjesta Sveučilišta Josipa Jurja Strossmayera u Osijeku.

**Zaključak**

**Katarina Vincetić, magistra edukacije matematike i informatike, udovoljava svim uvjetima** propisanim člankom 97. Zakona o znanstvenoj djelatnosti i visokom obrazovanju („Narodne novine“ br. 123/03., 198/03., 105/04., 174/04., 2/07.-Odluka USRH, 46/07., 63/11., 94/13., 139/13. i Odluka USRH 101/14. i 60/15.), člankom 205. Statuta Sveučilišta Josipa Jurja Strossmayera u Osijeku, člankom 66. Pravilnika Odjela za matematiku Sveučilišta Josipa Jurja Strossmayera u Osijeku i člankom 41. stavkom 1. Pravilnika o provedbi postupka izbora/reizbora u zvanja i na odgovarajuća radna mjesta Sveučilišta Josipa Jurja Strossmayera u Osijeku **za izbor u suradničko zvanje asistenta i suradničko radno mjesto asistenta** iz znanstvenog područja Prirodnih znanosti, znanstvenog polja matematika te Stručno povjerenstvo

**predlaže**

**Vijeću Odjela da se Katarina Vincetić, magistra edukacije matematike i informatike, izabere na radno mjesto I. vrste u suradničkom zvanju asistenta i suradničkom radnom mjestu asistenta iz znanstvenog područja Prirodnih znanosti, znanstvenog polja matematika na određeno vrijeme u punom radnom vremenu na Sveučilištu Josipa Jurja Strossmayera u Osijeku-Odjelu za matematiku.“**

Na temelju Izvješća Povjerenstva Vijeće Odjela jednoglasno je donijelo sljedeću

**ODLUKU**

1. **Katarina Vincetić, magistra edukacije matematike i informatike, bira se u suradničko zvanje i suradničko radno mjesto asistenta iz znanstvenog područja Prirodnih znanosti, znanstvenog polja matematika na Odjelu za matematiku u sastavu Sveučilišta Josipa Jurja Strossmayera u Osijeku.**
2. **Suradnica navedena u točki 1. ove Odluke bira se u suradničko zvanje asistenta na vrijeme od šest godina u skladu s člankom 97. stavkom 3. Zakona o znanstvenoj djelatnosti i visokom obrazovanju („Narodne novine“ br. 123/03., 198/03., 105/04., 174/04., 2/07.-Odluka USRH, 46/07., 45/09., 63/11., 94/13., 139/13., 101/14.-Odluka USRH i 60/15.-Odluka USRH).**
3. **Ova Odluka stupa na snagu danom donošenja.**

***AD 4.***

*Prijedlog člana Sveučilišnog vijeća za prirodne znanosti*

Odlukom Rektorice Sveučilišta Josipa Jurja Strossmayera u Osijeku od 20. ožujka 2013. godine prof. dr. sc. Ninoslav Truhar imenovan je članom Sveučilišnog vijeća za prirodne znanosti s mandatom od 21. ožujka 2013. do 20. ožujka 2017.

Budući da prof. dr. sc. Ninoslavu Truharu istječe mandat Vijeće Odjela treba predložiti rektoru novog člana Sveučilišnog vijeća za prirodne znanosti.

Predlaže se da se prof. dr. sc. Ninoslav Truhar ponovno predloži rektoru za člana Sveučilišnog vijeća za prirodne znanosti.

Na temelju prijedloga Vijeće Odjela jednoglasno je donijelo sljedeću

**ODLUKU**

**o prijedlogu za imenovanje člana Sveučilišnog vijeća za prirodne znanosti**

**Odjel za matematiku Sveučilišta Josipa Jurja Strossmayera u Osijeku predlaže Rektoru Sveučilišta da se za člana Sveučilišnog vijeća za prirodne znanosti Sveučilišta Josipa Jurja Strossmayera u Osijeku, za mandatno razdoblje od 21. ožujka 2017. do 20. ožujka 2021., imenuje prof. dr. sc. Ninoslav Truhar.**

**AD 5.**

*Donošenje Strategije znanstvenoistraživačke djelatnosti 2017. – 2022.*

Dana 13. svibnja 2016. primili smo Potvrdu ministra znanosti, obrazovanja i sporta od 15. ožujka 2016. (KLASA: UP/I-602-04/15-13/00032, URBROJ: 533-20-16-0005) kojom se potvrđuje da Sveučilište Josipa Jurja Strossmayera u Osijeku ispunjava uvjete za obavljanje djelatnosti visokog obrazovanja i znanstvene djelatnosti na Odjelu za matematiku. Potvrdom je također utvrđeno da će Agencija za znanost i visoko obrazovanje, sukladno preporukama iz postupka reakreditacije, naknadno pratiti dio znanstvene djelatnosti koja obuhvaća usklađivanje i dostavljanje Agenciji strateškog programa znanstvenih istraživanja za razdoblje od najmanje pet godina u znanstvenom području u kojem Sveučilište Josipa Jurja Strossmayera u Osijeku obavlja znanstvenu djelatnost na Odjelu za matematiku u roku od jedne godine od dana dostavljanja potvrde.

Rok od godinu dana istječe 13. svibnja 2017.

Umjesto usklađivanja važeće Strategije odlučili smo se za izradu nove Strategije znanstvenoistraživačke djelatnosti 2017. – 2022.

Vijeće Odjela jednoglasno je donijelo sljedeću

**ODLUKU**

**o donošenju Strategije znanstvenoistraživačke djelatnosti 2017. - 2022.**

**1. Donosi se Strategija znanstvenoistraživačke djelatnosti 2017. - 2022.**

**2. Strategija znanstvenoistraživačke djelatnosti 2017. - 2022. čini sastavni dio ove Odluke.**

**3. Danom donošenja ove Odluke prestaje vrijediti Strateški program znanstvenih istraživanja za razdoblje 2015. - 2019.**

**4. Ova Odluka i Strategija znanstvenoistraživačke djelatnosti 2017. - 2022. dostavit će se Agenciji za znanost i visoko obrazovanje.**

**AD 6.**

*Razno*

Doc. dr. sc. Ljerka Jukić Matić zamolila je da se zbog stručno-pedagoške prakse studenti oslobode nastave od 8. do 12. svibnja 2017.

Prof. dr. sc. Mirta Benšić, pročelnica Odjela za matematiku, zahvalila se nazočnima te zaključila rad Vijeća Odjela u 12:30.

|  |  |
| --- | --- |
| **Zapisničar** | **Pročelnica** |
| Marija Sabo, dipl.oec. | Prof. dr. sc. Mirta Benšić |
|  |  |
|  |  |